༄༅། །ཆོས་རྗེ་འབྲུག་པའི་ཁྱད་ཆོས་བླ་མ་མོས་གུས་ཀྱི་ཞལ་གདམས་རྗེ་རྒོད་ཚང་
པས་མཛད་པ་བཞུགས་སོ། །
ཨོཾ་སྭ་སྟི། མོས་གུས་མཐར་ཕྱིན་ཡོན་ཏན་ཀུན་རྫོགས་པའི།
།རྗེ་ལ་གུས་བཏུད་
ལམ་ཟབ་མོས་གུས་ཀྱི། །ཞལ་གདམས་བདུད་རྩི་མཆོག་གི་གསུང་སྒྲོས་བཀོད། །རྗེས་
འཇུག་ལ་སོགས་ཆོས་འདིས་རྒྱལ་གྱུར་ཅིག །མཉམ་མེད་ཆོས་ཀྱི་རྒྱལ་པོ་རིན་པོ་ཆེའི་ཞལ་
ནས༑ སྤྱིར་ཐམས་ཅད་མཁྱེན་པའི་སངས་རྒྱས་ཐབས་མཁས་ལ་ཐུགས་རྗེ་ཆེ་བ་དེས།
གདུལ་བྱ་རང་རང་གི་བསམ་ངོ་དང་བསྟུན་ནས། ཐེག་པའི་འཇུག་སྒོ་སྣ་ཚོགས་སུ་གསུངས་
པ་ཡིན། དེ་ལས་བསགས་པ་རབ་ཏུ་གྱུར་པ་རྣམས་ལ་གསང་སྔགས་རྡོ་རྗེ་ཐེག་པ་གསུངས་པ་
ཡིན༑ དེ་ཡང་གང་ཟག་དབང་པོ་རབ་ཅིག་ལ་བསྟན་རྟོགས་དུས་མཉམ་དུ་འབྱུང་བའམ།
བསྟན་མི་དགོས་པར་བླ་མ་མཚན་ལྡན་མཇལ་ནས་རྒྱུད་གྲོལ་བ་འོང་བས། མོས་གུས་གཅིག་
པུས་ཆོག་པ་ཡིན་གསུངས། ཆོས་རྗེ་རིན་པོ་ཆེེས་གང་ཟག་རིམ་སྐྱེས་པ་ཞིག་ལམ་དུ་འཇུག་
པ་ལ། ལམ་ཚང་ལ་མ་ནོར་བའི་ཁྲིད་ཆེན་བརྒྱད་དུ་གསུངས་པ་ལས། འདི་མོས་གུས་ཀྱི་
ཁྲིད་ཡིན།
དེ་ཡང་དང་པོ་བླ་མའི་བྱིན་རླབས་སློབ་མའི་རྒྱུད་ལ་འཇུག་དགོས་པས་མོས་གུས་ཀྱི་
ཁྲིད་བྱེད་པ་ཡིན། དེ་བླ་མ་ལ་སངས་རྒྱས་ཡིན་པ་དང་། དེ་ལ་གསོལ་བ་བཏབ་པས་ཡོན་
ཏན་ཐམས་ཅད་འབྱུང་བར་མདོ་རྒྱུད་ཀྱི་ལུང་དང༌། བླ་མ་གོང་མ་རྣམས་ཀྱི་མན་ངག་དང་།
རང་གི་རིག་པ་དང༌། ཉམས་མྱོང་དང་བཅས་པས་གཏན་ལ་འབེབས་པ་སྟེ། མོས་གུས་
སྐྱེས་པའི་ཐབས་སུ་བཤད་པ་ཡིན། མན་ངག་ཏུ་བླ་མ་མཉེས་ཐབས་ལྔར་གསུངས་པ་དེ་
ཉམས་སུ་ལེན་པ་ཡིན། དེ་ཡང་མོས་གུས་ཀྱི་ལག་ལེན་འདི་ལྟར་བྱེད་པ་ཡིན། དེ་ཡང་
སྲོད་ཐོ་རངས་ལ་སོགས་པ་དགེ་སྦྱོར་ནམ་བྱེད་པའི་དུས་སུ། མ་ནམ་མཁའ་དང་མཉམ་པའི་
169

སེམས་ཅན་ཐམས་ཅད་བདེ་བ་དང་ལྡན། སྡུག་བསྔལ་དང་བྲལ་ནས། རྫོགས་པའི་སངས་
རྒྱས་ད་ལྟ་ཉིད་དུ་ཐོབ་པར་བྱ་བའི་ཆེད་དུ། ྋབླ་མ་ལ་གསོལ་བ་གདབ་སྙམ་དུ་སེམས་སེང་
གིས་བསྐྱེད་ལ། སྐད་ཅིག་ཙམ་གྱིས་ཡི་དམ་གྱི་ལྷར་ཝལ་གྱིས་བསྒོམ། དེ་ཡང་རང་རེ་
རྣམས་ཀྱིས་སྔར་གྱི་དབང་ཐོབ་པ་ཡོད་པ་ཚོའི་ལྷ་གང་ཡིན་པར་བསྒོམ་པ་ཡིན།
ཐུགས་རྗེ་ཆེན་པོ་འདི་བོད་ཀྱི་ལྷ་སྐལ་ཡིན་པས་ཡི་དམ་ཤིན་ཏུ་ཟབ་པ་ཡིན།
དེ་མིན་ཇོ་བོ་
ཐུགས་རྗེ་ཅན་
ཞེས་བྱ། པདྨ་ཅན་ཞེས་བྱ། སྙིང་རྗེ་ཅན་ཞེས་བྱ། སྒྲུབ་ཐབས་གཞན་ཐམས་ཅད་ཕྱོགས་
ང་ནས་བྱསྒྲུབས་ཀྱང་ག
གཅིག་ཏུ་བཞག་པས་ཇོ་བོའི་སྒྲུབ་ཐབས་ཀྱང་ཉེ། བྱིན་རློབས་ཀྱང་ཆེ་བ་ཡིན། ཆོས་རྗེ་
འགྲོ་མགོན་ཡང་གསུངས་པསཾ་དེར་བསྒོམ་པ་ཡིན་གསུངས། དེ་ཡང་གདན་ཉི་ཟླ་པདྨའི་སྟེང་
ན༑ ཞབས་གཉིས་སྐྱིལ་མོ་ཀྲུང་དུ་བཞུགས་པ། ཕྱག་དང་པོ་གཉིས་ཐུགས་ཁར་ཐལ་མོ་
སྦྱར་བ། ཕྱག་གཡས་འོག་མ་ན་མུ་ཏིག་གི་ཕྲེང་བ་བསྣམས་པ། གཡོན་འོག་མ་མེ་ཏོག་
པདྨ་དཀར་པོ་ཁ་བྱེ་བ་སྙན་གྱི་ཐད་ཀར་བསྣམས་པ། ཞལ་འཛུམ་པ། སྤྱན་གཉིས་ཞི་བས་
གཟིགས་པ། སྐུ་ལ་རིན་པོ་ཆེའི་རྒྱན་དུ་མས་སྤྲས་པ། སྐུ་མདོག་དཀར་བ། འོད་ཟེར་
འཕྲོ་བ། གངས་ལ་ཉི་མ་ཤར་བ་ལྟ་བུས་སེམས་ཅན་ཐམས་ཅད་ཀྱི་མ་རིག་པའི་མུན་པ་སེལ་
བ༑ ནག་པ་སྐྲ་ཡི་རྩེ་མོ་ཙམ་ཡང་མེད་པ་ཞིག་ཀྲོང་ངེར་བསྒོམ། དེས་ཐ་མལ་གྱི་ཞེན་པ་
བཟློག་པའི་དགོས་པ་ཡོད། དེ་ལྟར་ཡང་ཐ་མལ་དང་ལྷ་སྐུ་གཉིས་ལ་ཁྱད་མེད་ཀྱང་།
བསྐྱེད་རིམ་སྒོམ་པ་འདི་གྲུབ་ཐོབ་རྣམས་ཀྱི་སྙིང་གཏམ་ཡིན། ལུས་ལྷ་རུ་བསྒོམས་ཤིག་བུ་ཚ་
ཀུན༑ བྱ་བ་ཡིན་པས། སེམས་ཀྱི་སྣང་བ་ལ་ཐ་མལ་ཡང་སྣང་བ་ཡིན། ལྷ་སྐུ་ཡང་
སེམས་སྣང་ཡིན་ཡང་། ལྷ་སྐུ་ལ་ཆགས་སྡང་མི་སྐྱེ་བ་གདའོ། །ལྷ་སྐུ་དེ་ཡང་ཆེ་བར་
བསྒོམ་པ་མཆོག་གོ། །སོ་སོ་རང་རེ་རྣམས་མི་ལུས་ཐོབ་ཙ་ན་དབང་ཆེ་བར་ཡོང་བ་ཡིན་
ནོ༑ །དེ་ལྟར་ཡི་དམ་བསྒོམས་པའི་མདུན་གྱི་ནམ་མཁའ་ཁྲུ་གང་ཙམ་དུ། བླ་མ་ཡི་དམ་
གང་འོས་སུ་བསྒོམ། ཡང་རྗེའི་ཞལ་ནས། བླ་མ་ལ་སངས་རྒྱས་ཀྱི་འདུ་ཤེས་སྐྱེས་ནས་སྒྲོ་
འདོགས་ཆོད་ན་བླ་མ་བསྒོམས་པས་ཆོག །བླ་མ་ལ་ཚོད་འཛིན་དང་བརྟག་དཔྱད་འོང་ན།
ཡི་དམ་དུ་བསྒོམས་པས་བཟང་ངན་གྱི་འདུ་ཤེས་མི་འོང་བ་ཡིན་གསུངས། ང་ནི་ཡི་དམ་
170

བརྡའི་མཚོན་བྱེད་དུ་འདུག _ །བླ་མ་འདུལ་བྱེད་ཀྱི་སྤྲུལ་པ་དངོས་སུ་འདུག་པས། བླ་མ་
རང་བསྒོམས་པས་བྱིན་རླབས་ཆེ་སྙམ་གསུངས། དེ་ཡང༌། བླ་མ་དང་ནི་རྡོ་རྗེ་འཛིན། །
ཐ་དད་པར་ནི་མི་བདོག་གོ། །བྱ་བ་ཡིན་པས། ཡི་དམ་དུ་གསལ་ཞིང་མོས་ན་ཡི་དམ་དུ་
བསྒོམ༑ བླ་མར་གསལ་ཞིང་མོས་ན་བླ་མ་རང་བསྒོམས་པས་ཆོག་གོ།
།ཡིན་ནི་བླ་མ་
ཡིན༑ རྣམ་པ་ཡི་དམ་དུ་གསལ་བ་དེའི་སྐུ་ལས་སྡིག་པ་བསྲེག་པའི་འོད་ཟེར་དཔག་ཏུ་མེད་པ་
འཕྲོས་ནས་སེམས་ཅན་ཐམས་ཅད་ཀྱི་སྡིག་སྒྲིབ་ལ་ཕོག་པས། སྡིག་སྒྲིབ་ཐམས་ཅད་སངས་
ཀྱིས་དག་པར་བསམ།
རང་ལ་ཡང་འོད་དེས་རེག་པས་སྡིག་སྒྲིབ་ཐམས་ཅད་དག་པར་
བསམ༑ འོད་ཟེར་དེས་སངས་རྒྱས་དང་བྱང་ཆུབ་སེམས་དཔའ་ཉན་ཐོས་དང་རང་སངས་
རྒྱས་མ་ལུས་པ་ཡི་དམ་གྱི་ལྷ་ཚོགས་དང༌། དཔའ་བོ་དང་ཌཱ་ཀི་ཆོས་སྐྱོང་སྲུང་མ་ཐམས་ཅད་
དང་༑ བརྒྱུད་པའི་བླ་མ་ཆོས་མཛད་གྲུབ་ཐོབ་ཐམས་ཅད་དང༌། ཆོས་འབྲེལ་ཡོད་པའི་བླ་
མ་ཐམས་ཅད་ཀྱང་འདུ་ཞིང་མཉེས་པར་བྱས་ནས། བླ་མའི་སྐུ་ལས་འོད་ཀྱི་རང་བཞིན་དུ་ཐིམ་
པས་བདེ་བ་ཆེན་པོར་ཐིམ། བླ་མ་དེ་དཀོན་མཆོག་གསུམ་དང་ཡི་དམ་ལྷ་ཚོགས། དཔའ་
བོ་ཌཱ་ཀི་ཆོས་སྐྱོང་ཐམས་ཅད་ཀྱི་ངོ་བོར་གསལ་ཡེར་གྱིས་བསྒོམས་ལ།
ཡིད་དུངས་པའི་
མོས་གུས་དུང་དུང་པ་བྱས་ཏེ། སངས་རྒྱས་ཐམས་ཅད་འདུས་པའི་སྐུ། །རྡོ་རྗེ་འཛིན་པའི་
ངོ་བོ་ཉིད། །དཀོན་མཆོག་གསུམ་གྱི་རྩ་བ་སྟེ། །བླ་མའི་སྐུ་ལ་ཕྱག་འཚལ་ལོ། །བྱ་བའི་
དོན་ཡང་དེ་ཡིན་ཏེ། ཡང་བླ་མ་སངས་རྒྱས་དང་བྱང་ཆུབ་སེམས་དཔའ་ཡི་དམ་ལྷ་ཚོགས་ལ་
སོགས་པ་ཐམས་ཅད་འོད་དུ་འཕྲོས་ཏེ། བླ་མའི་སྐུའི་རྣམ་པར་བྱོན་ནས། ས་གཞི་བར་སྣང་
ཐམས་ཅད་བླ་མའི་ཚོགས་ཀྱིས་གང་བར་བསྒོམ་པ་ཡིན་ནོ།
།དེ་ཡང་བླ་མའི་ཚོགས་རྣམས་
གདན་སེང་གེ་དང་པད་མ་ཉི་མའི་སྟེང་དུ་རང་ལ་ཞལ་གཟིགས་ནས་དགྱེས་བཞིན་དུ་བཞུགས་པ་
ལ་རང་གི་ལུས་གཞོན་ཅིང་དར་ལ་བབས་པ། · རྒྱུད་ཆོས་ཀྱིས་དུལ་བ་ཞིང་གི་རྡུལ་སྙེད་དུ་
སྤྲུལ་ནས་དཔག་ཏུ་མེད་པའི་ཕྱག་འཚལ་བར་བསྒོམ་པ་ཡིན་ནོ། །བསྟོད་པའི་ཚོགས་རྣམས་
ངག་ཏུ་བརྗོད། མཎྜལ་ལ་སོགས་པ་དངོས་སུ་ཡོད་ན་ཡང་སྐབས་འདིར་འབུལ་བ་ཡིན་
ནོ༑ །ཡང་ན་བླ་མའི་ཡན་ལག་བདུན་པ་བཞིན་བྱ། ཡང་ན་ཐུགས་རྗེ་ཆེན་པོའི་ཡན་ལག་
171

20
བདུན་པ་བཞིན་བྱ། ཡང་ན་བློ་ལ་གང་ཡོད་པ་ཞིག་བྱ།
དེ་ནས་མཆོད་པ་འབུལ་བ་ལ་
སོགས་པ་ཡན་ལག་བདུན་པ་རྒྱས་བསྡུས་ཅི་རིགས་པ་བྱས་ཏེ། དེ་ཚོགས་གཉིས་རླབས་པོ་
ཆེ་རྫོགས་པའི་རྟེན་འབྲེལ་ཡིན་གསུངས། ཡང་སངས་རྒྱས་དང་བྱང་ཆུབ་སེམས་དཔའ་ཡི་
དམ་ལྷ་ཚོགས་ལ་སོགས་པ་འོད་དུ་ཞུ་ནས།
བླ་མའི་སྐུ་ལ་ཐིམ་པས་དབྱེར་མེད་དུ་འདྲེས་
པར་བསམས་ལ་བླ་མརང་ལ་ཐིམ་ནས།
རང་ཡི་དམ་ལྷ་ཡི་སྙིང་ཐུར་དུ་ནུབ་པ་དེ་གྱེན་ལ་
ལོག་སྟེ། སྙིང་པདྨ་འདབ་བརྒྱད་དུ་གཤགས་པའི་དབུས་སུ་བླ་མ་བཞུགས་པར་གསལ་སེང་
གིས་བཏབ་ལ། ང་ཡི་བླ་མ་རྗེ་ཐམས་ཅད་མཁྱེན་པ་སངས་རྒྱས་ཡིན་ངེས་སྙམ་དུ་བསམ་ཞིང་
བསྒོམ་ལ། སྙིང་པདྨ་འདབ་བརྒྱད་དཀར་པོར་བསྒོམས་ན་གསལ་ཆ་ཆེ་བས་དགའ་བ་ཡིན། དམར་པོར་
བསྒོམས་ན་བདེ་བ་ཆེ་སྟེ་ཁམས་འདུས་འོང་ཉེན་ཡོད། སྔོན་པོར་བསྒོམས་ན་མི་རྟོག་པ་སྐྱེ་སྟེ་བྱིང་ཉེན་ཡོད་
གསུངས༑ སེམས་གཞན་དུ་ཡེངས་པ་ན་ཁ་སངས་རྒྱས་ཡིན་བྱས་ཀྱང་མི་ཕན་པས། མ་ཡེངས་པར་བྱས་ལ་
ཡོན་ཏན་མ་སྐྱེས་པ་ཐམས་ཅད་བླ་མ་ལ་ཚོད་འཛིན་དང་བརྟག་དཔྱད་བྱས་པས་ལན་པ་ཡིན་པས། བླ་མ་རྫོགས་པའི་
སངས་རྒྱས་ཡིན་པ་ལ་མི་རུ་མ་འཛིན་བྱ་བ་ཡིན་ཏེ། ང་དང་པོ་རང་ནས་ངའི་བླ་མ་རྣམ་པ་ཐམས་ཅད་མཁྱེན་པའི་
སངས་རྒྱས་རྡོ་རྗེ་འཆང་ཆེན་པོ་ཡིན་ངེས་སྙམ་དུ་བྱེད་པ་ཡིན། དེས་ཚོད་འཛིན་དང་བརྟག་དཔྱད་མི་ཡོང་པར།
ཡོན་ཏན་ཐམས་ཅད་འབྱུང་བ་ཡིན་གསུངས་སོ།། བླ་མའི་སྐུ་གསལ་ཡེར་རེ་བ་ལ་དམིགས་པ་གཏད་
པའི་མོས་གུས་ཐུན་གཅིག་ངེས་ཤེས་སྐྱེས་སྐྱེས་བྱའོ།ྋ།དེ་ནས་བླ་མ་སངས་རྒྱས་ལ་གསོལ་
བ་བཏབ་པ་གཅིག་པུས་ཡོན་ཏན་མཐའ་དག་འབྱུང་བར་འདུག་པས། དགེ་སྦྱོར་གྱི་གཙོ་བོ་བླ་
མ་སངས་རྒྱས་ལ་རྒྱུན་ཆད་མེད་པར་གསོལ་བ་འབའ་ཞིག་གདབ་བོ། །ཞེས་བརྗོད་ཅིང་།
ངེས་ཤེས་སྐྱེས་སྐྱེས་སུ་བསྒོམ། །དེ་ནས་ཡང་ཡོན་ཏན་མཐའ་དག་འབྱུང་བ་ལ་བླ་མ་མཉེས་
དགོས་པར་འདུག་པས། ཚེརབས་ཐམས་ཅད་དུ་བླ་མ་ཅི་མཉེས་བྱའོ། །མི་མཉེས་པ་སྐད་
ཅིག་ཀྱང་མི་བྱའོ། །ཞེས་བརྗོད་ཅིང་ངེས་ཤེས་མ་སྐྱེས་བར་དུ་བསྒོམ་མོ། །དེ་ཡང་མཉེས་
ཐབས་ལྔ་ཡོད་པ་ལས། དང་པོ་ལུས་ལོངས་སྤྱོད་ཐམས་ཅད་འབུལ་ན་བླ་མ་མཉེས་པར་
འདུག་པས། བདག་གིས་ལུས་ལོངས་སྤྱོད་དུས་གསུམ་དགེ་བ་གཉེན་འདུན་དང་བཅས་པ་ཅི་
ཡོད་ཐམས་ཅད་འབུལ་ལོ། །ཞེས་བརྗོད་ཅིང༌། དེ་ལ་ཡང་ངེས་ཤེས་མ་སྐྱེས་བར་དུ་
172

བསྒོམ༑ དེས་ཟང་ཟིང་གི་ཞབས་ཏོག་འགྲུབ་པ་ཡིན།
གཉིས་པ་ཅི་གསུང་ཐམས་ཅད་བདེན་པར་བཟུང་ན་བླ་མ་མཉེས་པར་འདུག་པས་ཅི་
གསུང་ཐམས་ཅད་བདེན་པར་འཛིན་ཅིང་ཐེ་ཚོམ་མེད་པར་ངེས་ཤེས་བསྐྱེད། ཉམས་སུ་བླང་
ངོ་ཞེས་བརྗོད་ཅིང་བསྒོམ་མོ། །
གསུམ་པ་རྣམ་ཐར་གང་མཛད་ལེགས་པར་མཐོང་ན་བླ་མ་མཉེས་པར་འདུག་པས།
གང་མཛད་ལེགས་སོ་ཞེས་བརྗོད་ཅིང་བསྒོམ།
བཞི་པ་གང་བཅོལ་མཉན་ན་བླ་མ་མཉེས་པར་འདུག་པས། གང་མཛད་ལེགས་སོ་
ཞེས་བརྗོད་ཅིང་བསྒོམ་མོ། །དེ་བཞིས་སྤྱོད་ལམ་ཞབས་ཏོག་འགྲུབ་པ་ཡིན།
བཞས་སྤྱད་ལམ་ཞབས་ཏག་འགྲུབ་པ་
དུས་རྒྱུན་དུ་
དེས་བླ་མའི་
ལྔ་པ་དུས་རྒྱུན་ཏུ་གསོལ་བ་བཏབ་ན་བླ་མ་མཉེས་པར་འདུག་པས
གསོལ་བ་གདབ་བོ་ཞེས་བརྗོད་ལ་བླ་མ་གསལ་སིང་བྱས་ལ་ཤེས་པ་ཧུར་བྱ།
ཞབས་ཏོག་འགྲུབ་པ་ཡིན། ཉམས་དགའ་ཡལ་བྱ། རིག་པ་བུན་ལོང་བྱས་ཏེ། ཐུན་
མགོ་ཐམས་ཅད་ལ། རྗེ་ཆོས་ཀྱི་སྐུ་ལ་སྐྱབས་སུ་མཆིའོ། །རྗེ་ལོངས་སྤྱོད་རྫོགས་པའི་སྐུ་
ལ་སྐྱབས་སུ་མཆིའོ། །རྗེ་སྤྲུལ་པའི་སྐུ་ལ་སྐྱབས་སུ་མཆིའོ། །ཞེས་བརྗོད་པ་མང་དུ་
བྱའོ༑ །བར་དུ་མ་ནམ་མཁའ་དང་མཉམ་པའི་སེམས་ཅན་ཐམས་ཅད་བླ་མ་སངས་རྒྱས་རིན་
པོ་ཆེ་ལ་སྐྱབས་སུ་མཆིའོ། །ཞེས་མོས་གུས་དྲག་པོ་རྒྱུན་མ་ཆད་པ་དུང་དུང་བྱས་ལ་གསོལ་
བ་ཅི་ནུས་གདབ་བོ། །རང་གསོལ་བ་འདེབས་པ་ལྟར་སེམས་ཅན་ཐམས་ཅད་རང་གི་སྙིང་
ཁའི་བླ་མ་སངས་རྒྱས་ལ་གསོལ་བ་དུང་དུང་འདེབས་པར་བསམ་མོ། །བཤོལ་བའི་དུས་སུ་
བླ་མ་རང་ལ་བསྟིམ་སྟེ། བླ་མའི་ཐུགས་དང་རང་གི་སེམས་དབྱེར་མེད་དུ་བསྲེས་ནས།
སེམས་མ་བཅོས་པའི་ངང་ལ་བཞག་གོ། །དེས་རྟོགས་པ་འཆར་བ་ཡིན་གསུངས། དེ་ལྟར་
གོང་གི་དེ་རྣམས་ལ་གསོལ་བ་ཇི་ཙམ་འདེབས་ཀྱང་རྟག་པ་རེ་བྱེད་དོ།
།དེ་ལྟར་བྱས་པས་བླ་
མའི་བྱིན་རླབས་ཞུགས་ནས་ཚེ་གཅིག་ལུས་གཅིག་ལ་སངས་རྒྱ་བ་ཡིན་ཏེ། མོས་གུས་ལས་
ཟབ་པའི་ཆོས་མེད། སྔགས་དང་མཚན་ཉིད་ཀྱི་ཁྱད་པར་ཡང་། གཞིའི་དུས་སུ་བླ་མ་
སངས་རྒྱས་སུ་བལྟ་མི་ལྟ། ལམ་གྱི་དུས་སུ་བླ་མ་སངས་རྒྱས་སུ་བསྒོམ་མི་བསྒོམ། །
173

འབྲས་བུའི་དུས་སུ་བླ་མ་སངས་རྒྱས་སུ་མཐོང་མི་མཐོང་ཡིན། གསང་སྔགས་ནས་འདི་ཚེ་
གཅིག་ལུས་གཅིག་ལ་སངས་རྒྱའོ་ཞེས་བྱ་བའི་ཐག་མང་པོ་བཅད་འདུག་སྟེ་གཞན་གྱིས་ཆ་མེད།
མོས་གུས་ཀྱིས་སངས་རྒྱས་ངོ་ཤེས་པར་འདུག །ངས་མྱོང་བས་གྲུབ་པ་ཡིན་གསུངས།
མོས་གུས་ཁྲིད་ཀྱི་ལག་ལེན་གསུང་སྒྲོས་ཞལ་གདམས་དང་བཅས་པའོ།།
ཡང་རྗེའི་ཞལ་ནས། དེ་ཡང་ཤེས་པ་བྱིང་ན་བླ་མ་སྤྱི་བོར་བསྒོམས་ལ་གསོལ་བ་
གདབ༑ རྒོད་ན་སྙིང་ཁར་བསྒོམས་ལ་གསོལ་བ་གདབ། ཟ་འདོད་འཐུང་འདོད་བྱུང་ན་
མགྲིན་པར་བསྒོམས་ལ་གསོལ་བ་གདབ། ཁམས་འདུས་དང་སྙིང་རླུང་ལྟ་བུ་ལ། བླ་མ་
མདུན་གྱི་ནམ་མཁའ་ལ་བསྒོམས་ལ་གསོལ་བ་གདབ་པས། བླ་མ་ལས་འོད་ཟེར་འཕྲོས་ཏེ་
རང་ལ་ཐིམ་པས་ལུས་སེམས་བདེ་བ་ཆེན་པོས་གང་བར་བསྒོམ། བདེ་བའི་འོད་ཟེར་དང་
བཅས་པ་རང་གི་སྙིང་ཁ་ནས་འཕྲོས་ཏེ། བླ་མའི་ཐུགས་ཀར་ཐིམ་པས་ཟག་མེད་ཀྱི་བདེ་བས་
མཉེས་པར་བསམ། ཡང་། བླ་མའི་ཐུགས་ཀ་ནས་འོད་ཟེར་བདེ་བའི་སྒྲ་དང་བཅས་པ་བྱུང་
ནས་རང་ལ་ཐིམ་པས་ནད་གདོན་སྡིག་སྒྲིབ་ཐམས་ཅད་བསྲེགས་ནས། ལུས་སེམས་བདེ་
བས་ཁྲིལ་གྱིས་ཁེངས་པར་བསམས་ལ་གསོལ་བ་གདབ། ཡང་ཉིན་མོ་བླ་མ་སྤྱི་བོར་བསྒོམ།
ནུབ་མོ་སྙིང་གར་བསྒོམ། ཟ་ན་མགྲིན་པར་བསྒོམ། ན་ན་ན་སར་བསྒོམ། སྡོད་ན་སྙིང་
ཁར་བསྒོམ། འགྲོ་ན་མདུན་གྱི་བར་སྣང་ལ་བསྒོམ། མཆོད་པ་འབུལ་བའི་དུས་སུ་མདུན་
གྱི་ནམ་མཁའ་ལ་བསྒོམ། དུས་རྒྱུན་དུ་སྙིང་གི་དཀྱིལ་དུ་བསྒོམ་པ་ཡིན་ནོ་གསུངས། རང་
ཡང་དེ་ལྟར་ལྷའི་སྐུ་སྒྱུ་མ་ལྟ་བུར་སྣང་ལ་རང་བཞིན་མེད་པར་བསྒོམ་པའི་སྙིང་གི་དཀྱིལ་དུ་བླ་
མ་ཡང་གསལ་སྟོང་ཆུ་ཟླ་ལྟར་བསྒོམ་པ་ཡིན་ནོ། །ཡང་རྗེའི་ཞལ་ནས། བླ་མ་དེ་ས་བཅུའི་
མགོན་པོར་ཡང་མི་བསྒོམ་པར། རྣམ་པ་ཐམས་ཅད་མཁྱེན་པའི་སངས་རྒྱས་རང་དུ་བསྒོམ་པ་
ཡིན༑ དེ་ཡང་བླ་མ་སངས་རྒྱས་ཡིན། སངས་རྒྱས་ཡིན་བྱས་པས་གནས་སྐབས་སུ་ལོག་
ལྟ་དག་ཡོང༌། མཐར་ཐུག་ཏུ་སངས་རྒྱས་སུ་མཐོང་ཡོང་སྟེ། དེ་ཙ་ན་རང་ཡང་སངས་རྒྱས་
པ་ཡིན་གསུངས། གསང་སྔགས་ཀྱི་དབང་བསྐུར་བ་དང་སེམས་བསྐྱེད་ཐོབ་པ་གཉིས་ལ་བླ་
མ་སངས་རྒྱས་སུ་མཐོང་དགོས་པ་ཡིན།